Alkohol - Vikipeedia, vaba entsüklopeedia

# Alkohol

### Allikas: Vikipeedia

See artikkel on joovet tekitavast ainest. Orgaanilise keemia aineklassi kohta vaata artiklit Alkoholid; etüülalkoholi kui keemilise aine kohta vaata artiklit Etanool.

Vajab toimetamist

Alkohol (araabia keeles الكحول (al-kuḩūl 'peen metalliline pulber silmalaugude tumedaks värvimiseks' või الغول (al-ghawl); ladina keeles spiritus vini 'veini vaim'; keemilise nimetusega etanool või etüülalkohol) on joovet tekitav keemiline aine, mida sisaldavad kõik alkohoolsed joogid.

Alkoholi manustamine põhjustab inimesel emotsionaalseid muutusi, taju-, kõne-, mälu-, koordinatsiooni- ja tasakaaluhäireid.

Alkohol on kõige tugevama toimega sõltuvust tekitav narkootiline aine, mis on enamikes riikides legaalne.

### [redigeeri] Alkoholi tootmine

Alkoholi esineb looduses vähesel määral, kuna madala keemistemperatuuri tõttu ta lendub kergesti. Seetõttu hoitakse alkoholi sisaldavat segu kinnistes anumates.

Vanimad alkoholi tootmise meetodid pärinevad Lähis-Idast ja Vahemeremaadest. Mono- ja oligosahhariide (suhkruid) sisaldavatest taimemahladest või muust lähtematerjalist võib anaeroobse käärimise tulemusena pärmiseente (Sachharomyces sp.) toimel tekkida jääkproduktina etüülalkohol. Lähtematerjalina võidakse kasutada ka tööstuslikult toodetud suhkru lahust.

Teise võimalusena kasutatakse lähtematerjaliks taimse päritoluga polüsahhariide, eelkõige tärklist, mida sisaldavad kartulimugulad, teraviljad jpm produktid. Tööstuslikult kasutatakse alkoholi tootmiseks ka tselluloosi, mida sisaldab näiteks puit, paber, kaltsud jmt. Polüsahhariidide hüdrolüüsil tekkivad mono- ja oligosahhariidid kääritatakse anaeroobselt pärmiseente abil.

Saadud segus on alkoholi mahuosa kuni 16%. Pärast selitamist jm töötlemist võidakse sellised produktid turustada juba alkohoolsete jookidena. Kõrgema kontsentratsiooni saavutamiseks destilleeritakse segu kuni 80° C juures. Pärast (sageli mitmekordset) destilleerimist saavutatakse alkoholi mahuosaks kuni 96 %. Saadud produktid lahjendatakse kangete alkohoolsete jookide saamiseks veega.

### [redigeeri] Alkohoolsed joogid

Põhjalikumalt vaata artiklist Alkohoolsed joogid.

#### [redigeeri] Kääritamisel saadud alkohoolsed joogid

Õlu, vein, siider, šampanja, sake, sonti, kumõss, kilju, mõdu, pulke, soju jt.

#### [redigeeri] Destilleerimisel saadud alkohoolsed joogid

Viin, viski, konjak, brändi, liköör, rumm, džinn, tequila, kalvados, slivovits, grappa, absint, akvavit, nastoika, piiritus, puskar, pontikka jt.

#### [redigeeri] Segujoogid

Portvein, kokteilid jt.

#### [redigeeri] Muud alkoholi sisaldavad tooted

Denaturaat, odekolonn ja muud kosmeetikatooted, mitmesugused lahustid, puhastusvahendid, vedelkütused jmt.

### [redigeeri] Alkoholi tarvitamine

Päevane kahjutu kogus olevat 30ml meestel ja 20ml naistel (http://www.erso.eu/knowledge/content/05_alcohol/effects_of_alcohol_consumption.htm) , selle ületamisel on tegu juba organismi järjekindla mürgitamisega. Nädalane tervislik kogus ei tohiks ületada 40ml/kg kohta. Silmas on peetud siis kehakaalu-kilogrammi.

Tehes arvutused 65-kilose naisega, kes tarbib 20% alkohoolset jooki, saame:

  Päevane maksimaalne kogus: 20/0,2=100ml ehk pool tassi
  Nädalane maksimaalne kogus: 40*65/0,2=13000ml ehk 1,3l ehk ~6 tassi

Kui selline pidev kilode ja milliliitrite jälgimine aga liiga töömahukas tundub, siis soovitan meeles pidada lihtsat 0-1-2-3 reeglit:

  0 alkoholi kui oled autoga, töötad masinatega, päev enne suuremat pingutust (spordivõistlus, test, mälumäng jne) või kui võtad mingit rohtu. 1 jook tunnis, mitte rohkem kui 2x nädalas ja kindlasti mitte rohkem kui 3 jooki õhtu kohta.

### [redigeeri] Vaata ka

- Alkohoolsete jookide loend
- Alkoholism

- Karsklus

## [redigeeri] Välislink

- Alkoholimüügi seadus (RT 1935, 16, 154)

Välja otsitud andmebaasist "http://et.wikipedia.org../../../a/l/k/Alkohol.html"

Kategooriad: Toimetamist ootavad (aprill 2007) | Narkoloogia

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- Bahasa Melayu
- Basa Sunda
- Беларуская
- Bosanski
- Български
- Català
- Česky
- Dansk
- Deutsch
- English
- Español
- Esperanto
- Français
- Galego
- 한국어
- Ido
- Íslenska
- Italiano
- עברית
- Latina
- Lietuvių
- Magyar
- Македонски
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Suomi
- Svenska
- ไทย
- Tiếng Việt
- Türkçe
- Українська
- 中文